11. รายการระหว่างกัน

เอ็กโกและบริษัทย่อยมีรายการระหว่างกันกับบุคคลที่อาจมีความขัดแย้ง
ซึ่งเอ็กโกได้ดูแลให้การเข้าทำรายการดังกล่าวสมเหตุผล
ซึ่งเป็นไปตามข้อกำหนดของตลาดหลักทรัพย์แห่งประเทศไทย (ตลท.)
และคณะกรรมการกำกับตลาดทุน
โดยนอกจากจะกำหนดอำนาจของผู้มีสิทธิอนุมัติตามวงเงินที่กำหนดแล้ว
คณะกรรมการตรวจสอบยังทำหน้าที่เป็นผู้สอบทานการทำรายการที่เกี่ยวโยงกันที่ต้องได้รับการพิจารณาจากคณะกรรมการบริษัทตามกฎระเบียบของ
ตลท. และคณะกรรมการกำกับตลาดทุนด้วย ทั้งนี้
ข้อมูลรายละเอียดรายการระหว่างกันได้เปิดเผยไว้ในหมายเหตุประกอบงบการเงินข้อ 31 และ 32
สำหรับปีสิ้นสุดวันที่ 31 ธันวาคม 2551

มาตรการหรือขั้นตอนการอนุมัติการทำรายการระหว่างกัน

เอ็กโกได้กำหนดนโยบาย และขั้นตอนการอนุมัติและดำเนินการรายการที่เกี่ยวโยงกัน
และรายการที่อาจมีความขัดแย้งทางผลประโยชน์ ดังนี้

-   ในกรณีที่เอ็กโกเข้าทำสัญญาใด ๆ ก็ตาม หรือมีการทำรายการระหว่างกันกับบริษัทย่อย
    บริษัทร่วม บริษัทที่เกี่ยวข้อง และ/หรือบุคคลภายนอก
    เอ็กโกจะพิจารณาถึงความจำเป็นและความเหมาะสมในการทำสัญญานั้น
    โดยคำนึงถึงผลประโยชน์ของเอ็กโกเป็นหลัก
    และมีการคิดราคาระหว่างกันตามเงื่อนไขเช่นเดียวกับลูกค้าทั่วไป ตามราคาตลาดยุติธรรม
    โดยจะใช้ราคาและเงื่อนไขเช่นเดียวกับการทำรายการกับบุคคลภายนอก (Arm's Length
    Basis) และหากไม่มีราคาดังกล่าว
    เอ็กโกจะพิจารณาเปรียบเทียบราคาสินค้าหรือบริการกับบุคคลภายนอกภายใต้เงื่อนไขที่เหมือนหรือคล้ายคลึงกัน
    หรืออาจใช้ประโยชน์จากรายงานของผู้ประเมินอิสระซึ่งว่าจ้างโดยเอ็กโกมาทำการเปรียบเทียบราคาสำหรับรายการระหว่างกันที่สำคัญ
    เพื่อให้มั่นใจว่า ราคาดังกล่าวสมเหตุสมผลและเพื่อประโยชน์สูงสุดของเอ็กโก

-   การดำเนินธุรกรรมที่พิจารณาแล้วว่าเป็นรายการที่เกี่ยวโยงกัน ตามหลักเกณฑ์ของ ตลท.
    จะต้องมีการปฏิบัติตามข้อกำหนดของ ตลท.
    และคณะกรรมการกำกับหลักทรัพย์และตลาดหลักทรัพย์ (ก.ล.ต.)
    อย่างถูกต้องและครบถ้วนรวมทั้งได้ผ่านการตรวจสอบของคณะกรรมการตรวจสอบในกรณีที่ต้องได้รับการพิจารณาจากคณะกรรมการ

-   จะดำเนินการรายการความช่วยเหลือทางการเงินกับบริษัทย่อย บริษัทร่วม
    เช่นเงินทุนหมุนเวียนในรูปเงินกู้ การให้กู้ยืมค้ำประกัน ด้วยความระมัดระวัง
    เพื่อประโยชน์สูงสุดของกลุ่ม โดยคิดค่าตอบแทนระหว่างกัน เช่น ค่าดอกเบี้ย
    หรือค่าธรรมเนียมการค้ำประกัน ในราคาตลาด ณ วันที่เกิดรายการ

-   ในกรณีที่เป็นการอนุมัติรายการระหว่างกันที่มีข้อตกลงทางการค้าในลักษณะเดียวกับที่วิญญูชนพึงกระทำกับคู่สัญญาทั่วไปในสถานการณ์เดียวกัน
    ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร
    หรือบุคคลที่มีความเกี่ยวข้อง โดยฝ่ายบริหาร หรือคณะกรรมการบริหาร
    ตามที่คณะกรรมการได้มอบอำนาจให้
    ฝ่ายบริหารจะต้องสรุปรายการที่เกี่ยวโยงทั้งหมดเสนอคณะกรรมการตรวจสอบและคณะกรรมการทราบเป็นรายไตรมาสเพื่อให้มั่นใจว่าการทำรายการสมเหตุสมผล
    เป็นประโยชน์สูงสุดต่อเอ็กโก และเป็นไปตามขั้นตอนที่ถูกต้อง

-   ในกรณีที่รายการที่เกี่ยวโยงกันมีมูลค่าเข้าเกณฑ์ที่ต้องขออนุมัติจากผู้ถือหุ้น
    ผู้ถือหุ้นใหญ่ที่มีส่วนได้ส่วนเสียสามารถเข้าประชุมได้เพื่อนับเป็นองค์ประชุม
    แต่ไม่มีสิทธิออกเสียงลงคะแนน
    ซึ่งฐานในการคำนวณคะแนนเสียงเพื่ออนุมัติรายการที่เกี่ยวโยงกัน
    ไม่นับส่วนของผู้มีส่วนได้ส่วนเสีย เกณฑ์ดังกล่าวจึงไม่มีปัญหากับองค์ประชุมและคะแนนเสียง

-   กรรมการหรือผู้บริหารซึ่งมีส่วนได้เสียในเรื่องใดไม่มีสิทธิออกเสียงและไม่ได้รับอนุญาตให้เข้าร่วมประชุมหรืออนุมัติรายการในเรื่องนั้น

นโยบายหรือแนวโน้มการทำรายการระหว่างกันในอนาคต

รายการระหว่างกันของเอ็กโกที่เกิดขึ้นและอาจเกิดขึ้นต่อไปในอนาคต
จะเป็นรายการที่ดำเนินการทางธุรกิจตามปกติ โดยไม่มีการถ่ายเทผลประโยชน์ระหว่างเอ็กโก
บริษัทย่อย กับบุคคลที่อาจมีความขัดแย้ง โดยบริษัทจะให้คณะกรรมการตรวจสอบหรือผู้สอบบัญชี
หรือผู้เชี่ยวชาญอิสระ พิจารณาตรวจสอบให้ความเห็นถึงความเหมาะสมของราคา
และความสมเหตุสมผลของการทำรายการพร้อมทั้งเปิดเผยชนิด มูลค่า
และเหตุผลในการทำรายการต่อผู้ถือหุ้นตามข้อกำหนดของ ก.ล.ต. และ ตลท. โดยเคร่งครัด
นอกจากนี้ เอ็กโกจะสร้างเสริมความเข้าใจให้กับผู้ปฏิบัติงานให้มากขึ้นอย่างต่อเนื่อง
โดยจะมีการประชุมเพื่อชี้แจงให้ผู้เกี่ยวข้องทราบข้อกำหนดใหม่ๆ
รวมทั้งวิธีปฏิบัติที่ชัดเจนเป็นลายลักษณ์อักษรเพื่อจะได้ปฏิบัติตามได้ครบถ้วนและถูกต้อง
เพื่อความโปร่งใสและรักษาไว้ซึ่งประโยชน์ของผู้ถือหุ้น

ทั้งนี้ รายการระหว่างกันกับบุคคลที่อาจมีความขัดแย้งในปี 2551 มีรายละเอียด ดังนี้

1. การจำหน่ายไฟฟ้าให้กับการไฟฟ้าฝ่ายผลิตแห่งประเทศไทย

บริษัทย่อยสี่แห่งของเอ็กโก คือ บริษัท ผลิตไฟฟ้าระยอง จำกัด (บฟร.) บริษัท ผลิตไฟฟ้าขนอม
จำกัด (บฟข.) บริษัท บริษัท โคเจนเนอเรชั่น จำกัด (เอ็กโก โคเจน) และบริษัท ร้อยเอ็ด กรีน
จำกัด (ร้อยเอ็ดกรีน) ได้ทำสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย ( กฟผ.)
ซึ่งเป็นผู้ถือหุ้นรายใหญ่ของบริษัท และมีกรรมการผู้แทนในบริษัทจำนวน 4 ท่าน
สัญญาทั้งสี่ฉบับดังกล่าวมีอายุ 20 ปี 15 ปี 21 ปี และ 21 ปีตามลำดับ
รายการดังกล่าวสมเหตุผลเนื่องจากการขายไฟฟ้าเป็นธุรกิจหลักของกลุ่มบริษัท นอกจากนั้น
การขายไฟฟ้ายังเป็นไปตามราคาที่ตกลงไว้ในสัญญาที่เป็นมาตรฐานและผ่านความเห็นชอบจากหน่วยงานภาครัฐ

  ----------- ----------- ----------------------- ----------- ----------------------
  บริษัท        ความสัมพันธ์   มูลค่ารายการระหว่างกันงวด               
                          31 ธันวาคม 2551 (ล้านบาท)             

                          งบการเงิน                            ยอดคงค้าง

                          เฉพาะ                   รวม         ลูกหนี้การค้า

  บฟร.        บริษัทย่อย     -                       3,894.24    707.86

  บฟข.                    -                       3,210.67    338.58

  เอ็กโก โคเจน             -                       1,164.81    236.46

  ร้อยเอ็ดกรีน               -                       280.55      50.01
  ----------- ----------- ----------------------- ----------- ----------------------

กลุ่มเอ็กโกได้บันทึกส่วนได้เสียในกิจการร่วมค้าที่แสดงในงบการเงินรวมด้วยวิธีส่วนได้เสีย ดังนั้น
จึงไม่ได้แสดงมูลค่ารายการระหว่างกันของกิจการร่วมค้าในงบการเงินรวม
โดยมูลค่าการจำหน่ายไฟฟ้าของกิจการร่วมค้าให้กับ กฟผ. มีดังนี้

  ------------------------------------------------------------------------
  บริษัท              ความสัมพันธ์    มูลค่ารายการระหว่างกันงวด31 ธันวาคม 2551
                                 (ล้านบาท)
  ----------------- ------------ -----------------------------------------
  จีอีซี(รวมบริษัทย่อย)   กิจการร่วมค้า   13,356.46

  บีแอลซีพี                         10,127.39

  เอพีบีพี*                         113.43

  เออีพี*                          87.37
  ------------------------------------------------------------------------

หมายเหตุ รายได้ค่าขายกระแสไฟฟ้าของเอพีบีพี และเออีพี คิดถึงวันที่ 15 พฤษภาคม 2551

2. การให้บริการบำรุงรักษาโรงไฟฟ้ากับ กฟผ.

บริษัท เอ็นจิเนียริ่งแอนด์ เซอร์วิส จำกัด (เอสโก)
ซึ่งเป็นบริษัทย่อยของเอ็กโกที่ให้บริการเดินเครื่องและบำรุงรักษาได้ทำสัญญารับจ้างเหมางานบำรุงรักษาโรงไฟฟ้ากับ
กฟผ. เพื่อให้บริการดูแลรักษาหลัก การซ่อมแซม
การจัดการและการบริการเพิ่มเติมอื่นที่เกี่ยวข้องกับโรงไฟฟ้า
รายการดังกล่าวเป็นรายการที่สมเหตุผลเนื่องจากได้คำนวณค่าบริการตามหลักเกณฑ์ต้นทุนบวกกำไรส่วนเพิ่ม
เช่นเดียวกับการให้บริการแก่บุคคลภายนอก สัญญาดังกล่าวมีอายุ 8 ปี โดยมีผลตั้งแต่วันที่ 24
กันยายน พ.ศ. 2550

  --------- ----------- ----------------------- --------------- -------------------
  บริษัท      ความสัมพันธ์   มูลค่ารายการระหว่างกันงวด                   
                        31 ธันวาคม 2551 (ล้านบาท)                 

                        งบการเงินเฉพาะ           งบการเงินรวม     ยอดคงค้างลูกหนี้การค้า

  เอสโก     บริษัทย่อย     -                       50.88           39.93
  --------- ----------- ----------------------- --------------- -------------------

3. งานเดินเครื่องและบำรุงรักษากับ กฟผ.

กลุ่มเอ็กโกมีสัญญาเดินเครื่องและบำรุงรักษากับ กฟผ. ซึ่งเป็นรายการสนับสนุนธุรกิจปกติ
และเป็นเงื่อนไขการค้าทั่วไป
ซึ่งค่าตอบแทนสามารถคำนวณได้จากทรัพย์สินหรือมูลค่าอ้างอิงซึ่งเป็นไปตามข้อกำหนดของ ตลท.
ดังนี้

-   บฟร. และ บฟข. ได้ทำสัญญารับบริการซ่อมบำรุงรักษาหลัก (Major Maintenance
    Agreement) กับ กฟผ. เพื่อการบริการดูแลและบำรุงรักษาหลัก การซ่อมแซม การจัดการ
    และบริการเพิ่มเติมอื่นที่เกี่ยวข้องกับโรงไฟฟ้าทั้ง 2 แห่ง
    ค่าบริการดังกล่าวกำหนดตามหลักเกณฑ์ต้นทุนบวกกำไรส่วนเพิ่มตามเงื่อนไขของสัญญาค่าบริการของแต่ละปีจะถูกปรับเพิ่มตามดัชนีราคาผู้บริโภค
    โดย บฟร. ได้ต่ออายุสัญญาออกไปอีก 8 ปี โดยมีผลตั้งแต่วันที่ 7 ธันวาคม 2549 สำหรับ
    บฟข. ได้ต่ออายุสัญญาออกไปอีก 4 ปี โดยมีผลตั้งแต่วันที่ 1 สิงหาคม พ.ศ. 2551

-   เอสโก ได้ทำสัญญาซื้ออุปกรณ์โรงไฟฟ้ากับ กฟผ. โดย กฟผ.
    จะต้องจัดหาอุปกรณ์โรงไฟฟ้าและให้บริการบำรุงรักษาโรงไฟฟ้า
    ตามเงื่อนไขและระยะเวลาที่ระบุในสัญญาที่เอสโกได้ทำสัญญาขายอุปกรณ์โรงไฟฟ้าและให้บริการบำรุงรักษากับการไฟฟ้าแห่งสาธารณรัฐ
    ฯ ประเทศซูดาน โดยสัญญามีระยะเวลา 3-4 ปี เริ่มตั้งแต่วันที่ 23 กันยายน พ.ศ. 2546
    และวันที่ 1 กันยายน พ.ศ. 2547

+--------+----------+--------------+---------------+-----------------+
| บริษัท   | ค        | มูลค่ารายกา    |               |                 |
|        | วามสัมพันธ์ | รระหว่างกันงวด |               |                 |
|        |          | 31 ธันวาคม    |               |                 |
|        |          | 2551         |               |                 |
|        |          | (ล้านบาท)     |               |                 |
+--------+----------+--------------+---------------+-----------------+
|        |          | ง            | งบการเงินรวม   | ยอดคงค้าง        |
|        |          | บการเงินเฉพาะ |               |                 |
|        |          |              |               | เจ้าหนี้การค้า      |
+--------+----------+--------------+---------------+-----------------+
| บฟร.   | บริษัทย่อย  | -            | 136.81        | 29.64           |
+--------+----------+--------------+---------------+-----------------+
| บฟข.   |          | -            | 120.28        | 36.59           |
+--------+----------+--------------+---------------+-----------------+
| เอสโก  |          | -            | 29.90         | 5.69            |
+--------+----------+--------------+---------------+-----------------+

-   จีอีซีได้ทำสัญญาว่าจ้างบริการที่ปรึกษาการซ่อมบำรุงรักษากับ กฟผ.
    อัตราค่าบริการเป็นไปตามอัตราที่กำหนดตามสัญญาว่าจ้างบริการที่ปรึกษากับ กฟผ.

+---------------+-----------+--------------------+--------------------+
| บริษัท          | ความสัมพันธ์ | มูลค่าร              |                    |
|               |           | ายการระหว่างกันงวด31 |                    |
|               |           | ธันวาคม 2551        |                    |
|               |           | (ล้านบาท)           |                    |
+---------------+-----------+--------------------+--------------------+
|               |           | มูลค่ารายการ         | ยอดคงค้าง           |
|               |           |                    |                    |
|               |           |                    | เจ้าหนี้การค้า         |
+---------------+-----------+--------------------+--------------------+
| จีอีซี           | ก         | 1.71               | 0.00               |
|               | ิจการร่วมค้า |                    |                    |
+---------------+-----------+--------------------+--------------------+

4. รายการระหว่างบริษัทและบริษัทในกลุ่ม

เอ็กโกได้ทำสัญญาให้เช่าพื้นที่อาคารสำนักงาน สัญญาให้บริการในบริเวณอาคาร
และสัญญาให้บริการบริหารจัดการในด้านงานตรวจสอบภายใน งานกฎหมาย
งานเลขานุการคณะกรรมการบริษัท งานด้านเทคโนโลยี งานประชาสัมพันธ์และชุมชนสัมพันธ์
และงานด้านบริหารการเงิน (ยกเว้นเอสโกและเอ็กคอมธารา)
กับบริษัทย่อยซึ่งบริษัทเป็นผู้ถือหุ้นรายใหญ่
และผู้บริหารของบริษัทได้รับการแต่งตั้งเป็นกรรมการและผู้บริหารในบริษัทเหล่านั้นเนื่องจากบริษัทในกลุ่มไม่มีบุคคลากรในด้านดังกล่าวในขณะที่บริษัทมีบุคลากรที่มีความชำนาญและความพร้อม
โดยขอบเขตพื้นที่และการให้บริการในบริเวณอาคารเป็นไปตามที่ระบุในสัญญาซึ่งเป็นสัญญาปีต่อปี
ค่าธรรมเนียมในการเช่าและให้บริการในบริเวณอาคารคำนวณตามหลักเกณฑ์ต้นทุนบวกกำไรส่วนเพิ่ม
และค่าธรรมเนียมในการให้บริการบริหารจัดการคิดตามชั่วโมงที่เกิดขึ้นจริงโดยการคำนวณตามหลักเกณฑ์ต้นทุนบวกกำไรส่วนเพิ่ม

  ----------------- ----------- ----------------------- --------------------
  บริษัท              ความสัมพันธ์   มูลค่ารายการระหว่างกันงวด   
                                31 ธันวาคม 2551 (ล้านบาท) 

                                งบการเงินเฉพาะ           งบการเงินรวม

  บฟร.              บริษัทย่อย     26.28                   -

  บฟข.                          25.06                   -

  เอสโก                         9.32                    -

  เอ็กโกโคเจน                    8.49                    -

  เอ็กโกกรีน                      0.86                    -

  ร้อยเอ็ดกรีน                     7.19                    -

  เอ็กคอมธารา                    2.29                    -

  เอ็กโกบีวีไอ                     0.56                    -
  ----------------- ----------- ----------------------- --------------------

5. การให้ความช่วยเหลือทางการเงินแก่กิจการที่เกี่ยวข้องกัน

เอ็กโกได้ให้ความช่วยเหลือทางการเงินแก่บริษัทย่อยหรือกิจการร่วมค้า
ตามสัดส่วนการถือหุ้นในบริษัทนั้นตามเงื่อนไขการค้าโดยทั่วไป
ซึ่งเป็นการบริหารจัดการทางธุรกิจตามปกติเพื่อให้เอ็กโกบรรลุเป้าหมายในการจัดหาผลตอบแทนที่ดีจากการลงทุนให้แก่ผู้ถือหุ้น
รวมทั้งรายการดังกล่าวได้รับการอนุมัติจากคณะกรรมการ ภายใต้คำสั่งบริษัท เรื่อง
ตารางอำนาจดำเนินการ
และบริษัทได้เปิดเผยภาระผูกพันและรายการกับบุคคลที่เกี่ยวข้องกันไว้ในหมายเหตุประกอบงบการเงิน
ณ วันที่ 31 ธันวาคม 2551 ด้วยแล้ว

5.1 เงินกู้

บฟร.

เอ็กโกได้ทำสัญญาให้กู้ยืมเงินกับ บฟร. เมื่อวันที่ 26 ธันวาคม พ.ศ. 2549 เป็นจำนวนเงิน
2,600 ล้านบาท โดยมีกำหนดการจ่ายชำระคืนเงินต้นและดอกเบี้ยทุกวันที่ 7 มิถุนายน และ 7
ธันวาคม ของทุกปี เริ่มตั้งแต่เดือนมิถุนายน พ.ศ. 2550 ถึงเดือน ธันวาคม พ.ศ. 2552
โดยเงินให้กู้ยืมดังกล่าวมีอัตราดอกเบี้ยคงที่ร้อยละ 6 ต่อปี ณ วันที่ 31 ธันวาคม 2551
จำนวนเงินกู้คงเหลือเท่ากับ 920.40 ล้านบาท

เอสโก

เอ็กโกได้ทำสัญญาให้กู้ยืมเงินกับเอสโก เมื่อวันที่ 22 พฤศจิกายน พ.ศ. 2548 เป็นจำนวนเงิน
780 ล้านบาท โดยมีกำหนดการจ่ายชำระคืนเงินต้นทุกสิ้นปีๆละ 45,882,350 บาท
เริ่มตั้งแต่เดือนธันวาคม พ.ศ. 2552 ถึงเดือนธันวาคม พ.ศ. 2568 และมีอัตราดอกเบี้ยร้อยละ
MLR ลบอัตราส่วนลดคงที่ โดยจ่ายคืนดอกเบี้ยทุกครึ่งปี ณ วันที่ 31 ธันวาคม 2551
จำนวนเงินกู้คงเหลือเท่ากับ 780 ล้านบาท

5.2. ภาระผูกผัน

เอ็กโกมีภาระผูกพันภายใต้สัญญา Sponsor Support Agreement
จากการค้ำประกันเงินกู้ยืมให้แก่บริษัทย่อยและบริษัทร่วม โดยมีรายละเอียดของรายการ ดังนี้

5.2.1 ภาระค้ำประกันเงินกู้ยืม

เอ็กโก โคเจน

ณ วันที่ 31 ธันวาคม 2551 ผู้ถือหุ้นมีภาระผูกพันในการทำสัญญาค้ำประกันเงินกู้ยืมให้แก่เอ็กโก
โคเจน โดยรับผิดชอบเงินต้นคงค้างรวมกับภาระดอกเบี้ยค้างจ่าย ในวงเงินรวมไม่เกิน 200
ล้านบาท ดังนั้น เอ็กโกจึงมีภาระค้ำประกันตามสัดส่วนการถือหุ้นเป็นวงเงินสูงสุดไม่เกิน 160
ล้านบาท

ร้อยเอ็ด กรีน

เอ็กโกมีภาระผูกพันจากการทำสัญญาค้ำประกันเงินกู้ยืมให้แก่บริษัท ร้อยเอ็ด กรีน จำกัด
ในวงเงินต้นคงค้างรวมกับภาระดอกเบี้ยค้างจ่าย โดย ณ วันที่ 31 ธันวาคม 2551
เอ็กโกมีภาระค้ำประกันเป็นจำนวนเงิน 777.86 ล้านเยน หรือเทียบเท่าเงินบาท จำนวน 303.22
ล้านบาท

5.2.2 หนังสือค้ำประกัน

เอ็กโกมีภาระผูกพันภายใต้ Counter Guarantee และ Standby Letter of Credit
ที่ออกในนามของเอ็กโกเพื่อบริษัทย่อยและกิจการร่วมค้า โดยมีรายละเอียดของรายการ ดังนี้

บฟข.

ณ วันที่ 31 ธันวาคม 2551
เอ็กโกมีภาระผูกพันในฐานะผู้ขอให้ธนาคารฮ่องกงและเซี่ยงไฮ้แบงกิ้งคอร์ปอเรชั่น จำกัด ออก
Standby Letter of Credit
เพื่อค้ำประกันภาระการสำรองเงินสดในบัญชีหลักประกันเพื่อการชำระหนี้ (Debt Service
Reserve Account) ของ บฟข. เป็นเงินสกุลเงินบาทจำนวน 572.28 ล้านบาท

เอ็นทีพีซี

เนื่องจากโครงการน้ำเทิน 2
เป็นโครงการที่ออกแบบการเพิ่มทุนของผู้ถือหุ้นที่เข้าไปลงทุนในสาธารณรัฐประชาธิปไตยประชาชนลาวแต่ละรายในลักษณะ
Equity Back End ซึ่งเจ้าหนี้เงินกู้ยอมให้โครงการเบิกเงินกู้ก่อน
โดยยังไม่ต้องเพิ่มทุนในระยะแรก จึงขอความเชื่อมั่นจากผู้ถือหุ้น โดยขอให้ธนาคารของผู้ถือหุ้นออก
Standby Letter of Credit ตามวงเงินการเพิ่มทุนมาค้ำประกันซึ่งวงเงิน Standby Letter
of Credit จะลดลงตามการเพิ่มทุนแต่ละครั้ง

ณ วันที่ 31 ธันวาคม 2551 เอ็กโกมีภาระผูกพันในฐานะผู้ขอให้ธนาคารมิซุโฮ คอร์ปอเรต จำกัด
และ ธนาคารแห่งโตเกียว มิตซูบิชิ จำกัด ออก Standby Letter of Credit ภายใต้
Shareholder’s Support เป็นจำนวนเงิน 24.03 ล้านเหรียญสหรัฐ หรือเทียบเท่าเงินบาท
จำนวน 843.03 ล้านบาท และจำนวนเงิน 43.63 ล้านเหรียญสหรัฐ หรือเทียบเท่าเงินบาท
จำนวน 1,530.68 ล้านบาท ตามลำดับ

คิวพีแอล

ณ วันที่ 31 ธันวาคม 2551
เอ็กโกมีภาระผูกพันในฐานะผู้ขอให้ธนาคารฮ่องกงและเซี่ยงไฮ้แบงกิ้งคอร์ปอเรชั่น จำกัด ออก
Standby Letter of Credit เพื่อเป็นการค้ำประกันภาระการค้ำประกันของ GECC ซึ่งได้ออก
Standby Letter of Credit
ค้ำประกันการเบิกเงินสำรองเพื่อการชำระเงินต้นและดอกเบี้ยของโรงไฟฟ้าเควซอน จำนวนเงิน
9.82 ล้านเหรียญสหรัฐ หรือเทียบเท่าเงินบาท จำนวน 344.44 ล้านบาท
โดยบริษัทได้วางตั๋วแลกเงินจำนวนเงิน 450 ล้านบาท
เป็นหลักประกันให้แก่ธนาคารฮ่องกงและเซี่ยงไฮ้แบงกิ้งคอร์ปอเรชั่น จำกัด